《昨虽移韵于兰然石鼎联章不可以不成也再赋一则语以殿众作亦骚之乱词云 其一》
宋代·郑清之

好恶移人信有力，宫姬尚取昆崙织。刚姿未必广平爱，皓首谁怜赵岐息。

夷车衡茝荪芷荃，富矣离骚誇博识。灵均颂橘不及梅，内白孰为有精色。

夫何卞玉楚见弃，素荣无乃珷玞石。

梅古贤人又何怨，伯夷正自求仁得。氏以墨胎端自污，请效公输为削墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。